Miercuri seara a fost organizată în Sala Polivalentă din Capitală gala RXF 46, iar cea mai controversată luptă a fost cea între “Perversu’ de pe Târgu Ocna” şi două femei, care a oferit imagini reprobabile.
Această luptă a ajuns şi în presa internaţională, cei de la Marca scriind despre lupta dintre cel poreclit “Perversu’ de pe Târgu Ocna”, respectiv Bettyshor & Roxana Țuțu:
“Luptă brutală și inegală între două femei și un bărbat. Perversu’ le-a învins pe adversarele lui, Bettyshor și Roxana Mihaela Țuțu, în 5 minute.
Două femei și un bărbat au fost față în față într-o luptă MMA controversată, care a avut loc la Gala RFX 46, în România care a fost prezentată drept ‘cea mai fierbinte și cea mai spectaculoasă’.
Perversu’ de pe Târgu Ocna a fost brutal și le-a învins pe Bettishor și pe Roxana Mihaela Țuțu în 5 minute. Bettyshor este un influencer celebru, pe numele ei Beatrice Ungureanu. Roxana este o vedetă TV cunoscută după ce a participat la concursul «Casa iubirii»”, au scris cei de la Marca.
Nu doar în Spania s-a scris despre această luptă, ci şi în Argentina, unde publicaţia Infobae a relatat cele întâmplate scriind de faptul că bătaia din ring a declanşat un scandal în Europa:
“Scandal în Europa, după o luptă MMA între un bărbat și două femei. O companie din România a organizat un eveniment unic, în care această luptă a reprezentat unul dintre punctele de atracție ale serii.
În controversatul eveniment organizat de RXF (Real Xtreme Fighting) a avut loc o luptă brutală între un bărbat și două femei, care a generat diverse opinii și a atras multe critici.
Lupta dintre Perversu’ de pe Târgu Ocna și Betthshor și Roxana Țuțu a început într-un mod șocant. Imediat după ce a bătut gongul, cele două femei au fost atacate de bărbat. Ele au primit multe lovituri din diferite poziții, în timp ce publicul din sală s-a arătat entuziasmat.”, au scris cei de la Infobae.